Ακολουθούν σκηνές με διατροφική διαταραχή που ίσως προκαλέσουν δυσφορία.
Πληροφορίες και ευαισθητοποίηση: www.wannatalkaboutit.com.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΚΑΣΤΡΟ ΤΟΥ ΓΟΥΙΝΔΣΟΡ, 1981
-Ο πρίγκιπας της Ουαλίας, Μεγαλειοτάτη. -Ευχαριστώ.
Έληξε.
-Το έκανα. -Πού;
Στο παιδικό δωμάτιο.
Πού;
Δεν το λες και ρομαντικό σκηνικό.
Και γονάτισες;
Όχι, δεν γονάτισα.
-Εκπλήσσομαι και που ρωτάς. -Γιατί;
Νόμιζα πως ο πρίγκιπας της Ουαλίας γονατίζει μόνο ενώπιον του μονάρχη.
Δεν είπε κάτι τέτοιο.
Και τι απάντησες;
"Είναι πρόταση γάμου, καλέ μου, όχι επίδειξη δύναμης".
Τέλος πάντων, δέχτηκε τουλάχιστον;
Ναι.
Τι είπε;
Ναι, ευχαριστώ.
Ότι ήταν η πιο ευτυχισμένη στιγμή της ζωής της.
Συγχαρητήρια.
-Και μετά; -Την έστειλα στο Λονδίνο.
Και πού μένει;
Στο Ερλς Κορτ, συγκατοικεί με…
-Ιερόδουλες και Αυστραλούς. -Τι;
-Αυτοί μένουν στο Ερλς Κορτ, σωστά; -Συγκατοικεί με φίλες.
Δεσποινίς Νταϊάνα! Νταϊάνα! Εδώ!
Ήσουν στα Ανάκτορα του Μπάκιγχαμ; Είδες τον πρίγκιπα της Ουαλίας;
Μεταξύ μας, είναι ρομαντικός;
Λαίδη Ντι, περιμένετε!
Και;
ΠΑΡΑΜΥΘΙ
Μπροστά μας έχουμε ένα πολύ ξεχωριστό κουτάκι.
Κάποια είναι δικά μας, της οικογένειας, και άλλα είναι προς πώληση.
Τέλος πάντων, πρέπει να διαλέξεις ένα.
Οποιοδήποτε;
Θεέ μου.
Αυτό είναι όμορφο.
-Δικό μας είναι. -Μάλιστα, κυρία. Από την Κοιλάδα Μογκόκ.
Ξέρεις πού βρίσκεται;
Είμαι άσχετη από γεωγραφία.
Στη Βιρμανία.
Ένα θρύλος λέει
ότι πριν από πολύ καιρό
στη βόρεια Βιρμανία
υπήρχαν μόνο άγρια ζώα και δηλητηριώδη φίδια.
-Μια μέρα… -Προτιμώ αυτό.
Εξαιρετική επιλογή.
Είναι δικό σας;
Τι έχετε να μας πείτε, εκτός από τιμή;
Είναι οβάλ ζαφείρι Κεϋλάνης 12 καρατίων, Μεγαλειοτάτη.
Το αγκαλιάζουν 14 διαμάντια,
δεμένα σε λευκόχρυσο 18 καρατίων.
Και γιατί προτιμάς αυτό;
Είναι το ακριβότερο.
Όχι.
Μοιάζει με τη βέρα αρραβώνων της μαμάς μου.
Και έχει το χρώμα των ματιών μου.
-Είναι αξιαγάπητη. -Ναι.
Πολύ νέα, όμως.
Ναι, η βασιλομήτωρ πρότεινε να μετακομίσει
η λαίδη Νταϊάνα στα ανάκτορα πριν ανακοινωθούν οι αρραβώνες.
-Για να προστατευτεί απ' τα ΜΜΕ. -Λογικό.
Σκέφτηκε επίσης ότι κάποια ιδιαίτερα μαθήματα
θα χρησιμεύσουν σε αυτήν τη ραγδαία μετάβαση
από έφηβη σε πριγκίπισσα.
Και…
Και υπάρχει η αίσθηση,
αν συμφωνεί η Μεγαλειότητά σας…
-Να τη διδάξω εγώ; -Η νυν βασίλισσα την επόμενη.
Πεθερά και νύφη. Ωραίο θα 'ταν.
Όχι, έχει να μάθει και να τελειοποιήσει πολλά.
Και ξέρεις πόσο ελαστική είμαι εγώ.
-Να το κάνει η γιαγιά της, η λαίδη Φερμόι. -Μάλιστα.
-Κατευθείαν στα βαθιά. -Οικογενειακό δείπνο στην Οικία Κλάρενς.
Μεγαλεία!
-Καμία σχέση με το Ερλς Κορτ. -Καμία.
Πρόποση.
Τέρμα οι έγνοιες.
Τέρμα η συγκατοίκηση.
Και το ενοίκιο, το νηπιαγωγείο.
Δεν θα ξανακαθαρίσεις για την αδερφή σου.
Θεέ μου!
Τώρα έχεις παλάτια, κάστρα και φορέματα.
Και κοσμήματα!
Και μια μέρα, όχι τόσο μακρινή, θα γίνεις η βασίλισσα, γαμώτο!
Θα τηλεφωνείς, έτσι; Και θα μας γράφεις.
Σε επιστολόχαρτο του παλατιού. Για να κάνουμε φιγούρα.
-Θα σας τηλεφωνώ πρωί βράδυ. -Όχι.
Δεν θα προλαβαίνεις, θα δοκιμάζεις τιάρες και θα σου φέρνουν τσάι.
Γεια σας!
Γεια σου, δούκισσα!
Γεια σου, πριγκίπισσα.
Νταϊάνα!
Μην πλησιάζετε, παρακαλώ.
Κάντε πίσω.
Να 'μαστε, λοιπόν,
στη Μανίλα, εν μέσω επίσημης δεξίωσης,
και ποιος ορμάει στην τραπεζαρία;
Η ίδια η Ιμέλντα Μάρκος.
Έρχεται καρφί κατά πάνω μου
και λέει ότι ψοφάει να μου δείξει, δεν θα το πιστέψετε…
Τη συλλογή παπουτσιών.
Συλλογή κοχυλιών.
Είσαι σίγουρη;
Μάλλον προσπαθούσε να πει παπούτσια και δεν κατάλαβες καλά.
-Μήπως είχε κάτι στα δόντια; -Παπίσια.
Παπχύλια.
Όχι, σας διαβεβαιώνω.
Κοχύλια ήταν.
Όλοι οι καλεσμένοι της δεξίωσης μεταφέρονται με ένα κομβόι από λιμουζίνες,
διασχίζοντας όλη τη Μανίλα…
-Η λαίδη Νταϊάνα Σπένσερ, Μεγαλειοτάτη. -Μιλούσα.
-Θεέ μου. -Συγγνώμη.
Μεγαλειοτάτη.
Υψηλοτάτη, δεν σας είδα.
Προφανώς όχι. Εγώ αφηγούμουν την ιστορία
που κατέστρεψες με την είσοδό σου.
Συγγνώμη.
Σειρά του.
Ειλικρινά…
Κύριε.
"Υψηλότατε" στον πρώτο χαιρετισμό και μετά "κύριε".
Τώρα σειρά μου.
Κυρία.
Μην της υποκλίνεσαι, δεν έχει βασιλική καταγωγή.
-Μόνο αριστοκρατική. -Καημένη Σούζαν.
-Συγγνώμη. -Ευτυχώς θα το αναλάβει η γιαγιά σου.
Είναι σαν αρχιλοχίας εκπαιδευτής.
-Σωστά; -Όποτε χρειάζεται.
Χρειάζεται επειγόντως, δεδομένης της αποψινής εμφάνισης.
-Θα τα μάθεις όλα σβέλτα. -Κυρία.
Λοιπόν, πού είχα μείνει;
Διασχίζατε τους δρόμους της Μανίλας.
Ναι, με προορισμό το ιδιωτικό ενυδρείο της κυρίας Μάρκος,
όπου διατηρεί μια τεράστια προσωπογραφία της,
φορώντας…
Με μεγάλη χαρά
η βασίλισσα και ο δούκας του Εδιμβούργου
ανακοινώνουν τη μνηστεία
του αγαπημένου τους γιου πρίγκιπα της Ουαλίας
με τη λαίδη Νταϊάνα Σπένσερ,
κόρη του κόμη Σπένσερ
και της εντιμότατης Σαντ Κιντ.
Θερμά συγχαρητήρια, κύριε.
Άραγε θυμάστε πότε γνωριστήκατε;
Πριν από μερικά χρόνια.
Επισκεπτόμουν την αδερφή της.
Η Νταϊάνα ήταν μικρή τότε.
Και τι ήταν αυτό πάνω της που σας εντυπωσίασε περισσότερο;
Ήταν
πολύ ανεπιτήδευτη και… πολύ ευχάριστη.
Κι εσάς;
Ήταν εξαιρετικός.
Τι μπορείτε να μας πείτε για τον γάμο;
Δεν έχουμε φτάσει εκεί ακόμη.
Προς το παρόν, το απολαμβάνουμε.
Σίγουρα θα προσφέρετε μεγάλη χαρά στη χώρα.
Κι αν μου επιτρέπετε…
φαίνεστε κι οι δύο πολύ ερωτευμένοι.
Ναι, ασφαλώς.
Ό,τι κι αν σημαίνει αυτό.
Πού πηγαίνεις;
Στο Χαϊγκρόουβ.
Πρέπει να πάω στο Γκλόστερσερ να πακετάρω για την περιοδεία στο εξωτερικό.
Μην κάνεις έτσι.
Πώς;
Θα σε δω στο αεροδρόμιο αύριο.
Γιατί είστε ευχαριστημένη;
Πιστεύω ότι είναι ιδανική γι' αυτόν.
Είναι υπέροχο, είμαστε όλοι χαρούμενοι.
Σας συνδέω, κυρία.
-Τηλεφωνείς μέσα απ' το παλάτι; -Ναι.
Πώς είναι;
Έχω ένα διαμέρισμα δικό μου
με οικονόμο και υπηρέτρια.
Αληθινή πριγκίπισσα!
Και καθιστικό.
Το τηλέφωνο έχει στέμμα επάνω;
Χτυπάει με τον εθνικό ύμνο;
-Έφαγες μαζί της βλέποντας τηλεόραση; -Όχι.
Δεν την έχω δει καθόλου, παρόλο που είμαστε στο ίδιο κτίριο.
Είδαμε μια συνέντευξή σου, στην τηλεόραση.
-Ήσουν πανέμορφη. -Την έδειξε το δελτίο των έξι.
Ακούσατε τι είπε όταν ρώτησαν αν είμαστε ερωτευμένοι;
-Είπε… -Ναι, τον ακούσαμε.
Δεν είναι τίποτα, μάλλον ντρεπόταν.
Νταϊάνα! Εδώ!
Να τη!
Κάρολε, εδώ!
Συγγνώμη, η περιοδεία προέκυψε σε κακή στιγμή.
Θα 'μαι μια χαρά, κλειδωμένη στο παλάτι ολομόναχη.
Δεν θα αργήσω.
Έξι εβδομάδες.
-Ούτε που θα τις καταλάβεις. -Δεν νομίζω.
Φίλησέ την!
Τέλος πάντων, θα σε δω στην εκκλησία.
Είπα στην κα Πάρκερ Μπόουλς να σου τηλεφωνήσει.
Στην πρώην σου; Για ποιον λόγο;
Γιατί είναι πολύ ευχάριστη.
Σε περίπτωση που ήθελες συντροφιά. Είναι η καλύτερη συντροφιά.
-Κάρολε! -Κι άλλο φιλί!
Κι άλλο!
Χαμογελάστε!
Αντίο.
Σε προειδοποιώ, δεν αρκεί ένα μάθημα.
Ούτε δύο αρκούν.
Για ένα νέο μέλος της βασιλικής οικογένειας
δεν αρκούν ούτε είκοσι μαθήματα, αλλά θα τα καταφέρουμε.
Και θα σε πιέσω πολύ, διότι δεν επιτρέπεται να αποτύχεις.
Προτείνω να χωρίσουμε τα μαθήματά μας σε τρεις τομείς.
Ιστορία. Ιστορία της βασιλικής οικογένειας, της αυλής,
ανακτόρων, οίκων, του Οίκου της Βασίλισσας.
Διαγωγή.
Τι θα φοράς,
πώς και πού θα κάθεσαι,
πότε θα ανοίγεις το στόμα σου και, κυρίως, τι θα λες.
Σύμφωνα με τα αίσχη που είδαμε τις προάλλες,
θαρρώ ότι πρέπει να ξεκινήσουμε με τους απαράβατους κανόνες,
καθώς έστω και με ένα λάθος θα έχεις ξοφλήσει.
-Μάλιστα. -Ξεκινάμε με αξίωμα και ιεραρχία.
Σε ποια μέλη της βασιλικής οικογένειας οφείλεις να υποκλίνεσαι,
πώς και με ποια σειρά.
Τώρα θα πρέπει να υποκλίνεσαι σε όλους,
αλλά όταν γίνεις πριγκίπισσα της Ουαλίας, θα είναι πιο περίπλοκο.
Κάποια μέλη της βασιλικής οικογένειας θα υποκλίνονται σε σένα.
Και πάλι, εξαρτάται αν συνοδεύεις τον πρίγκιπα της Ουαλίας ή όχι.
Με εκνευρίζει πραγματικά
όταν πηγαίνω στο εστιατόριο
και ο σερβιτόρος προσπαθεί να απομνημονεύσει την παραγγελία
χωρίς να τη γράψει.
Ξέρεις ότι δεν θα εξελιχθεί καλά.
Λοιπόν.
Όταν ως πριγκίπισσα της Ουαλίας εμφανίζεσαι ασυνόδευτη…
Καλημέρα.
Καλημέρα, κυρία.
Τι είναι αυτά;
-Η αλληλογραφία σας, κυρία. -Μάλιστα.
Αγαπητή λαίδη Νταϊάνα, υποθέτω ότι δεν θα το διαβάσετε ποτέ,
αλλά ήθελα να σας πω πόσο μου άρεσε η τηλεοπτική συνέντευξη
που δώσατε με τον πρίγκιπα της Ουαλίας τις προάλλες.
-Φαίνεται ότι υπάρχει αγάπη. -Ένα νέο ζευγάρι…
Έχει στο δωμάτιό της αφίσα σας με τον πρίγκιπα Κάρολο.
Θα ακούσω με τη μητέρα μου τη ραδιοφωνική μετάδοση.
Θα σας στείλω παραδοσιακή γαμήλια κουβέρτα.
Αγαπάτε τους ανθρώπους από όπου κι αν κατάγονται.
…μπορούσα να σας μιλήσω.
…και το διαρκές χαμόγελό σας.
Μπορώ να γίνω παράνυμφός σας;
Η αδερφή μου έχει κάνει παράνυμφος κι εγώ ποτέ.
Φρέγια, εφτά ετών.
ΑΓΑΠΗΤΗ ΜΠΡΙΤΖΕΤ, ΣΕ ΕΥΧΑΡΙΣΤΩ ΓΙΑ…
Θέσεις, χέρια!
Ένα, δύο,
τρία, τέσσερα. Και ένα, δύο, τρία, τέσσερα.
Πουέντ, πουέντ, πουέντ και πουέντ.
Και στο τέλος,
κατεβαίνουν τα χέρια.
Και παρουσιάζεστε.
Ξεκινάτε από χαμηλά το πρώτο.
Το επόμενο ψηλότερα, το επόμενο ακόμη ψηλότερα και…
Στα δημοτικά σχολεία της χώρας
οι δάσκαλοι αξιοποιούν τον βασιλικό γάμο για τις εργασίες τριμήνου.
Θα στείλουν ευχετήρια κάρτα στους μελλόνυμφους.
Σε ένα σχολείο του Σάουθπορτ
ήταν πολύ δημιουργική διαδικασία.
Όλοι βοήθησαν,
αλλά θεωρήθηκε ασφαλέστερο να γράψει ο δάσκαλος τη διεύθυνση.
-Μεγαλειοτάτη. -Καλημέρα, Στίβεν.
Ευχαριστώ.
Στα ανάκτορα υπάρχουν τρεις σταυλάρχες,
και ένας εξ αυτών είναι επικεφαλής του Οίκου της Βασίλισσας.
Εκτός από τον ακόλουθο της βασίλισσας, που είναι ο αρχαιότερος υπηρέτης της,
υπάρχουν άλλες τρεις κατηγορίες ακολούθων:
Ακόλουθοι κοιτώνων, ακόλουθοι υποδοχής
και ακόλουθοι ανακτόρων.
Προχωράμε στις ακόλουθους των βασιλικών κοιτώνων;
Αν έχει καλοκαιρία, ο πρίγκιπας θα καταφτάσει στην εκκλησία
και θα αναχωρήσει με τη λαίδη Νταϊάνα με το λαντό του 1902.
Πρώτος το χρησιμοποίησε ο Εδουάρδος Ζ'
και με αυτό η βασίλισσα υποδέχεται αρχηγούς κρατών.
Σε περίπτωση βροχής, θα προτιμηθεί…
Μάλιστα, κυρία;
Μπορώ να μιλήσω στον γραμματέα του πρίγκιπα της Ουαλίας;
Ένα λεπτό.
Δεν το σηκώνει, δυστυχώς, αλλά θα ενημερώσω τον κο Αντίν.
Ευχαριστώ.
Μάλιστα;
Ποιον αριθμό να καλέσω για να μιλήσω στη βασίλισσα;
Μια στιγμή, παρακαλώ.
Η Μεγαλειοτάτη παρίσταται σε δεξίωση. Θα την ενημερώσω, όμως.
Ευχαριστώ.
Μια φορά κι έναν καιρό…
σε καιρούς όχι μακρινούς,
υπήρχε ένα κοριτσάκι, η Έμιλι.
Καλημέρα, κυρία. Έχετε κι άλλα γράμματα.
Κι είχε ένα μαγαζί.
Να το.
Ήταν ένα περίεργο μαγαζί, γιατί δεν πουλούσε τίποτε.
Ό,τι υπήρχε στη βιτρίνα του ήταν κάτι που κάποιος είχε χάσει.
Ο πρίγκιπας της Ουαλίας κι εγώ σας ευγνωμονούμε
που μας τιμάτε με την παρουσία σας απόψε,
για να στηρίξετε έναν σκοπό με τον οποίο συνδεόμαστε συναισθηματικά.
Η προστασία της χλωρίδας και της πανίδας είναι υψίστης σημασίας.
Πρόκειται…
Κουνάς υπερβολικά τα χέρια σου. Κάνεις χειρονομίες όταν μιλάς.
Οι χειρονομίες αποκαλύπτουν
αν έχουμε άγχος, εκνευρισμό ή θυμό.
Καλύτερα να μην προδιδόμαστε, δεν πρέπει να δείχνουμε συναισθήματα.
Η βασίλισσα Μαίρη
δίδαξε τις κυρίες των τιμών δένοντάς τες με σχοινί
για να μην πηγαινοέρχονται τα χέρια τους σαν τον ανεμόμυλο.
Καλύτερα.
Συνέχισε.
Ο πρίγκιπας της Ουαλίας κι εγώ σας ευγνωμονούμε
που μας τιμάτε απόψε με την παρουσία σας
για να στηρίξετε έναν σκοπό…
πολύ σημαντικό και για τους δυο μας.
Ιδίως για τον πρίγκιπα.
Τρεις εβδομάδες έχω να του μιλήσω.
-Θα 'χει δουλειά. -Δεν μπορεί να τηλεφωνήσει μία φορά;
Ζήτησα να μιλήσω στη βασίλισσα, δεν με δέχτηκε.
-Έστειλε λουλούδια; -Τίποτα.
Μου γράφουν απ' όλον τον κόσμο.
Κι ο μέλλων σύζυγός μου ούτε φωνή ούτε ακρόαση.
-Τι κάνετε; -Καλά, η Πένι πήρε το δωμάτιό σου.
ΝΑ ΓΕΥΜΑΤΙΣΟΥΜΕ. ΘΕΛΩ ΝΑ ΔΩ ΤΟ ΔΑΧΤΥΛΙΔΙ. ΜΕ ΑΓΑΠΗ, ΚΑΜΙΛΑ
Ο Πίτερ έρχεται συνέχεια. Αφού έχει ερωτευτεί τη Βιρτζίνια!
Μας λείπεις πολύ, δούκισσα.
-Κυρία. -Εδώ!
-Λαίδη Ντι! -Εδώ!
Μια φωτογραφία μόνο! Δεν θέλετε να σας φωτογραφήσουμε;
Καλώς ήρθατε στο Μενάζ α τρουά.
Επιτέλους.
-Ευγενικό εκ μέρους σου που μου έγραψες. -Είναι το λιγότερο.
Όταν ο πρίγκιπας της Ουαλίας είπε ότι θα έλειπε έξι εβδομάδες χωρίς εσένα…
Μπορώ;
Του είπα "Δεν είναι ωραίο
να αφήσεις την καημένη και πανέμορφη νέα σου μνηστή μόνη στο σπίτι".
-Μόνη στα ανάκτορα. -Ναι.
Όχι στο σπίτι.
Έτσι αποκαλεί ο πρίγκιπας τα ανάκτορα.
Όλοι σπίτι το λένε.
Ευχαριστώ.
Εδώ δεν σερβίρουν κυρίως πιάτο.
Μόνο ορεκτικό κι επιδόρπιο.
Παραγγέλνεις επιδόρπιο χωρίς τύψεις, γιατί μόνο αυτό θα φας.
Θέλω τα πεντανόστιμα ραβιόλια με πάπια και τρούφα που πήρα την άλλη φορά.
Και την κρέμα με πορτοκάλι και σοκολάτα που στοιχειώνει τα όνειρά μου.
Το ίδιο κι εγώ.
Σίγουρα;
Μ' αρέσει να αφήνομαι.
Θα του αρέσει αυτό.
Είναι αρκετά ιδιότροπος, θα του αρέσει αν προσαρμοστείς.
Σοκολατένιο τρίο με βανίλια και καραμελωμένο πορτοκάλι.
-Υπέροχα. -Ευχαριστώ.
Ευχαριστώ.
Κάποτε έφερα εδώ τον πρίγκιπα της Ουαλίας, για να δοκιμάσει κάτι νέο.
Το μίσησε.
Πραγματικά.
Όχι μόνο την ιδέα ή το ντεκόρ ή τον κόσμο.
Έκαναν το μέγα σφάλμα να αρνηθούν να βάλουν ένα μελάτο αβγό.
Ορίστε;
Τρώει ένα μελάτο αβγό με όλα.
Σίγουρα το ξέρεις.
Και ποτέ δεν τρώει σκόρδο.
Λόγω αυτού του νέου κανόνα, στο βραδινό πεινάει σαν λύκος.
Τι κανόνας είναι αυτός;
Ο κανόνας του γεύματος.
Χρυσή μου, περίμενα ότι αυτό θα το είχες προσέξει αμέσως.
Δεν γευματίζει.
-Ποτέ; -Όσο περνάει απ' το χέρι του.
Κι αν αναγκαστεί λόγω υποχρεώσεων, χαλάει η διάθεσή του,
και μιλάει διαρκώς για φουσκώματα
και για "χαραμισμένη ενέργεια λόγω ανώφελης πέψης".
Προσπαθώ να του φτιάξω το κέφι,
αλλά μαζί με το στομάχι του χαλάει και το χιούμορ του.
Ένας από τους γκουρού του τον παρέσυρε.
Ξέρεις ότι του αρέσει να περιβάλλεται
από μεγαλύτερους άντρες και πατρικά υποκατάστατα.
Όχι.
Χρυσή μου, δεν ξέρεις τίποτα, έτσι;
Εσύ θέλεις ένα μάθημα Φρεντ.
Όχι, ευχαριστώ.
Ποιος είναι ο Φρεντ;
Έτσι αποκαλώ τον πρίγκιπα. Εκείνος με φωνάζει Γκλάντις.
Αθώες χαζομάρες.
Μάλιστα.
Κάποιος από τους βαρετούς φίλους του,
μάλλον ο Λόρενς βαν ντερ Ποστ…
Καλό κουράγιο με αυτόν, τι πλήξη.
Αυτός τον έπεισε ότι είναι υγιεινό να τρώει μόνο δύο γεύματα.
Ο Φρεντ λέει ότι το πρόγευμα είναι πολύ νόστιμο,
το βραδινό πολύ σημαντικό, και θυσιάζει το γεύμα.
Τώρα που το λες,
δεν έχουμε βρεθεί ποτέ μεσημέρια, άρα δεν το έχω προσέξει.
Μάλιστα, έχουμε βρεθεί ελάχιστα.
Δεν ισχύει.
Ισχύει.
-Βρεθήκατε στους ιππικούς αγώνες. -Ναι.
-Στο Ρέκβιεμ του Βέρντι, με συνοδό. -Με τη γιαγιά μου.
-Που δεν σε άφησε απ' τα μάτια της. -Ούτε στιγμή.
Και μετά ένα διήμερο στο Μπαλμόραλ, όπου θριάμβευσες.
Θα μείνει στην ιστορία ως το κορυφαίο ντεμπούτο, το τέλειο δεκάρι.
Και μετά…
στο Χαϊγκρόουβ;
Απίστευτο. Προφανώς σου τα λέει όλα.
Μιλάμε σχεδόν κάθε μέρα.
Πώς σου φάνηκε;
Το καινούριο σπίτι;
Το Χαϊγκρόουβ;
Είναι υπέροχο.
Όντως.
Με ρώτησε τι θα έκανα, αν το διακοσμούσα εγώ.
Αλήθεια;
Ναι, είμαι πολύ καλή σε αυτά.
Και τι είπες;
Ότι θέλω να το ζωηρέψω λιγάκι. Να μην είναι τόσο ασφυκτικό.
Να του δώσω χρώμα, λίγο κιτρινάκι και ροδακινί.
Και πράσινο φυσικά.
-Το αγαπημένο του. -Και πράσινο.
Ξέρεις κηπουρική;
-Όχι πολύ. -Λατρεύει την κηπουρική.
Ναι, το ξέρω.
Σκέφτεται αν θα φτιάξει φυσικό κήπο ή κήπο με φυσική περίφραξη.
Και τα δύο.
Και περιβόλι και κήπο με ηλιακό ρολόι. Ψαρεύεις;
Δεν θα το έλεγα.
-Κυνηγάς; -Το αποφεύγω.
Προτιμώ την πόλη.
Άρα βλέπεις τον εαυτό σου πιο πολύ στο Λονδίνο.
Γιατί ρωτάς;
Από περιέργεια.
Συγγνώμη, δεν μπορώ να μείνω για καφέ.
Άσε να κεράσω εγώ.
Αποκλείεται, εγώ είμαι η παλιά.
Σε παρακαλώ.
Ας το μοιραστούμε.
Καλή ιδέα.
Μ' αρέσει να μοιράζομαι.
Ήρθε η λαίδη Σπένσερ. Ζήτησε να περιμένει.
Ευχαριστώ.
Πώς μπορώ να σας βοηθήσω;
Πρέπει να μιλήσω στον πρίγκιπα της Ουαλίας.
Δυστυχώς δεν είναι διαθέσιμος.
Αυτό σας ζήτησε να πείτε;
"Αν η μέλλουσα σύζυγος με ψάχνει, βρες δικαιολογία";
Όχι, ο Υψηλότατος δεν είναι διαθέσιμος,
διότι είναι στο αεροπλάνο, επιστρέφει.
-Νόμιζα ότι θα γύριζε αύριο. -Σήμερα ήταν να γυρίσει.
Τι είναι αυτά;
Σχέδια είναι.
Τίνος;
Θαρρώ ότι είναι ένα βραχιόλι που παρήγγειλε ο πρίγκιπας της Ουαλίας.
Για ποιον;
ΦΡΕΝΤ & ΓΚΛΑΝΤΙΣ
Φ & Γ
ΤΙΣ ΚΑΛΥΤΕΡΕΣ ΕΥΧΕΣ ΜΑΣ
Μάλιστα;
Πρέπει να μιλήσω στη βασίλισσα!
-Κυρία… -Μη με δουλεύεις.
Πρέπει οπωσδήποτε να δω τη βασίλισσα.
Δεν μπορεί να γίνει αυτός ο γάμος.
Θα 'ναι μια συμφορά για όλους!
Η Αυτής Μεγαλειότητα αδυνατεί, αλλά…
Στο Χαϊγκρόουβ.
-Υψηλότατε. -Ευχαριστώ πολύ.
-Εκεί είναι. -Εντάξει.
Όλα καλά στο Γκλόστερσερ;
Γιατί ρωτάς;
Θα προέκυψε κάτι πολύ σημαντικό για να πας κατευθείαν απ' το αεροδρόμιο.
Πράγματι, προέκυψε.
Η Γκλάντις.
Σου το είπε.
Είδα το βραχιόλι.
Το βραχιόλι είναι αποχαιρετιστήριο δώρο.
Ένα… ενθύμιο.
Στο Γκλόστερσερ πήγα για δύο λόγους.
Για να πω κατά πρόσωπο στην Καμίλα ότι έληξε.
Έληξε.
Και για να πάρω αυτό.
Άνοιξέ το.
Σφραγιδόλιθος.
Με το έμβλημα του πρίγκιπα της Ουαλίας.
Για την πριγκίπισσα της Ουαλίας.
Να ξεκινήσουμε την πρόβα;
Ο γάμος είναι ένας σεβαστός θεσμός που καθιέρωσε ο ίδιος ο Θεός,
και διά τούτον δεν πρέπει να προβαίνουμε εις αυτόν
με απερισκεψία, ελαφρότητα ή τυχαιότητα,
αλλά με σεβασμό, διακριτικότητα, σοβαρότητα,
και υπό τον φόβο του Θεού.
Κάρολε Φίλιππε Αρθούρε Γεώργιε,
δέχεσαι αυτήν τη γυναίκα ως σύζυγό σου;
-Και τα λοιπά. -Ναι.
Πώς πήγαν οι πρόβες;
Εξαιρετικά, πιστεύουμε η μαμά κι εγώ.
Η Μάργκαρετ διαφωνεί.
Ο Κάρολος αγαπάει άλλη.
Πόσες φορές…
μπορεί αυτή η οικογένεια να διαπράξει το ίδιο λάθος;
Οι απαγορευμένοι γάμοι…
θα 'πρεπε να επιτρέπονται.
Κι όχι ο εξαναγκασμός.
Πληρώνουμε τις συνέπειες κάθε φορά.
-Την Νταϊάνα θα παντρευτεί. -Μα είναι ακόμη ερωτευμένος με την άλλη.
Θα σου πω κάτι ως άντρας.
Όσο θα μεγαλώνει η Νταϊάνα,
όσο θα αποκτά αυτοπεποίθηση,
όσο θα ομορφαίνει η Νταϊάνα, και θα ομορφύνει,
τόσο πιο πολύ θα την ερωτεύεται ο Κάρολος.
Και όλα θα πάνε καλά.
Στο μεταξύ…
θα παίζει και με τις δύο;
Έτσι γίνεται.
Πάντα έτσι γινόταν.
Είναι τρέλα.
Μπορούμε να το σταματήσουμε,
πριν να γίνει ο γάμος.
Όχι μόνο για το καλό της μοναρχίας, αλλά και γι' αυτούς… ως ανθρώπους.
Πρέπει να τους σταματήσουμε τώρα.
Μαμά;
Όταν η προγιαγιά σου η βασίλισσα Μαίρη
ήταν μια όμορφη νεαρή πριγκίπισσα,
θα παντρευόταν τον πρίγκιπα του παραμυθιού.
Πριν, όμως, πάνε στην εκκλησία, αρρώστησε και πέθανε.
Κι όπως τους είχε εντυπωσιάσει όλους, την αρραβώνιασαν με τον αδερφό του.
Το πρόβλημα ήταν ότι ο αδερφός δεν ήταν του παραμυθιού.
Βαρετός και ντροπαλός.
Δεν υπήρχε έλξη, καθόλου αγάπη.
Για να πετύχει, όμως, ο γάμος, τους παρότρυναν
να εστιάσουν στην ουσία.
Το καθήκον.
Μοχθούσαν αδιάκοπα.
Και από αυτόν τον μόχθο ξεφύτρωσε ένας σπόρος.
Σπόρος θαυμασμού και σεβασμού,
σπόρος που εξελίχθηκε σε λουλούδι και που εντέλει ονόμασαν αγάπη.
Ήταν παντρεμένοι 42 χρόνια.
Σταθεροποίησαν μια χώρα με εσωτερικές συγκρούσεις
κι άφησαν το Στέμμα ισχυρότερο,
ενώ σε όλη την Ευρώπη οι μοναρχίες κατέρρεαν.
Δεν διεκδικώ τον τίτλο της πιο διορατικής μητέρας,
αλλά ξέρω πότε τα παιδιά μου είναι δυστυχισμένα.
Παρά την οδύνη που νιώθεις τώρα,
παρά τις αμφιβολίες σου,
αν ακολουθήσεις το παράδειγμα της προγιαγιάς σου,
η αγάπη και η χαρά θα ακολουθήσουν.
Το μεγάλο ερώτημα σήμερα, εκτός απ' το πώς θα 'ναι το νυφικό,
είναι τι καιρό θα κάνει.
Η πιο αναλυτική σου πρόγνωση, Τζακ;
Πώς θα είναι απ' τα ανάκτορα ως τον Άγιο Παύλο;
Αυτή η λιακάδα μιλάει από μόνη της, Τζον.
Ο ήλιος λιάζει ένα πλήθος έτοιμο να ζητωκραυγάσει για ό,τι κινείται.
Ένα πλήθος που μεγαλώνει κάθε λεπτό,
καθώς νυχτερινά τρένα και λεωφορεία
φέρνουν στα ανάκτορα χιλιάδες πολίτες από όλη τη χώρα.
Πολλοί παρακολούθησαν τα πυροτεχνήματα χτες στο Χάιντ Παρκ,
και αμέσως μετά ήρθαν στα ανάκτορα για να εξασφαλίσουν μια καλή θέση.
Και σε λίγη ώρα
ο πρίγκιπας Κάρολος και η λαίδη Νταϊάνα θα πάνε στον Άγιο Παύλο,
μια σκηνή που πραγματικά θα μεταδοθεί σε όλη την υφήλιο.
Το βασιλικό ζεύγος του Βελγίου,
ο βασιλιάς της Νορβηγίας με τον διάδοχο και τη σύζυγό του.
Η βασίλισσα κι ο πρίγκιπας της Δανίας,
το βασιλικό ζεύγος της Σουηδίας, η βασίλισσα της Ολλανδίας,
ο μέγας δούκας του Λουξεμβούργου,
το πριγκιπικό ζεύγος του Λίχτενσταϊν και η πριγκίπισσα του Μονακό.
Όταν ξαναδούμε την άμαξα,
θα προσπαθούμε να διακρίνουμε μέσα απ' τα παράθυρα
μήπως φανεί το νυφικό.
Ευχαριστώ.
Με αυτά τα υλικά φτιάχνονται τα παραμύθια.
Ο πρίγκιπας κι η πριγκίπισσα την ημέρα του γάμου τους.
Τα παραμύθια, όμως, συνήθως τελειώνουν σε αυτό το σημείο,
με την απλή φράση "Και ζήσανε ευτυχισμένοι".
Ίσως επειδή στα παραμύθια
ο γάμος θεωρείται το πιο μονότονο σημείο
μετά το ειδύλλιο των ερωτοτροπιών.
Καθώς οι σύζυγοι θα εκπληρώνουν τους όρκους τους,
με αγάπη και αλληλοσεβασμό,
μοιραζόμενοι τις ομορφιές και τις δυστυχίες της ζωής,
τα επιτεύγματα και τις αναποδιές,
θα μεταμορφωθούν κατά τη διαδικασία.
Το δόγμα μας θεωρεί την ημέρα του γάμου όχι τον τελικό προορισμό,
αλλά τον τόπο απαρχής της περιπέτειας.
ΣΤΗ ΜΝΗΜΗ ΤΗΣ ΚΑΡΕΝ ΣΜΙΘ 1968-2020
Υποτιτλισμός: Μάρθα Λυρώνη